79 
paa Peridinéskallen, og at Unci ere i en uafbrudt ud- og indad- 
gaaende Bevægelse. Umiddelbart derefter ser man Incus bevæge 
sig frem og tilbage som Stemplet i en Pumpe samtidig med, at 
Fulcrums bageste Ende tillige foretager en Bevægelse op og ned. 
Under denne Bevægelse g aa Partiklerne gennem Mastax ned i det 
korte Oesophagus; samtidig bemærker man, at Organismen, der ud¬ 
pumpes, bliver mere og mere klar , indtil der kun er en hyalin 
Skal tilbage, der til Slut slippes og falder ned paa Skaalens Bund. 
Hvis man i en mindre Skaal har c. 50 Gastroschizer gaaende i en 
Sværm af Peridineer eller Anuræer, vil deres Graadighed snart vise 
sig ved det store Antal Skaller, der ligge paa Skaalens Bund. 
Det er vel bekendt, at alle Gastroschizer have en ualmindelig 
stor, sækformet Mave, der som oftest indeholder store, blaaviolette 
Klumper; Undertiden kan man ved Masning af Dyrene finde i Maven 
c. 40 Tandsystemer af Anuræer og Brachioner, der ere pumpede 
over med det øvrige Indhold. Skønt jeg ofte har iagttaget de 
nævnte Slægter i hundredevis i mine Skaale og Maaneder igennem 
har kunnet forsyne mig med rigeligt Materiale, ja daglig i 12 Dage 
har undersøgt et næsten ublandet Plankton af Ascomorpha cigilis, 
har jeg aldrig set Exkrementer træde ud, ligesom jeg, i det mindste 
for sidstnævnte Arts Vedkommende, er overbevist om, at et Gat 
fattes; muligvis findes det hos Gastroschizerne, hvilket jeg dog 
anser for tvivlsomt; jeg har derimod ofte set de blaaviolette Klumper 
udkastes gennem Mundaabningen; disse Klumper ere tillige meget 
almindelige i Plankton, som er rigelig forsynet med Repræsentanter 
for de tre nævnte Slægter. Disse blaaviolette Klumper findes hos alle 
de Rotiferer, som væsentlig leve af Peridineer eller øvrige Flagellater 
med brungule Kromatoforer ( Synuna , Uroglena), og optræde iøvrigt 
ogsaa i Maven paa Hjuldyr, som ellers leve af andre Organismer, 
men i Mangel af anden Næring ere bievne nødsagede til at leve af 
disse Flagellater ( Synchæta pectinata, S. tremula, Notops hyptopus 
o. a.). Til Slutning skal jeg kun henlede Opmærksomheden paa 
Gastroschizernes stærkt udviklede „Spytkirtler“, der ligge paa 
Siderne af Mastax hos alle herhenhørende Former, og som udmunde 
